หุ้นสหรัฐปิดลบดาวโจนส์ลดลง 23.23 จุด
ตลาดหุ้นสหรัฐฯ ปิดลบเล็กน้อย ขณะที่ราคาน้ำมันขยับลงต่อเนื่องตามดอลลาร์ที่แข็งค่าขึ้น
8 ม.ค. 2554

ตลาดหุ้นสหรัฐฯ ปิดลบเล็กน้อย ขณะที่ราคาน้ำมันขยับลงต่อเนื่องตามดอลลาร์ที่แข็งค่าขึ้น
ตลาดหุ้นสหรัฐฯวานนี้(7ม.ค.) ปิดลบเล็กน้อย หลังข้อมูลคนว่างงานกัดเซาะความหวังของการฟื้นตัวทางเศรษฐกิจ       ดัชนีหุ้นดาวโจนส์ ลดลง 23.23 จุด (0.20 เปอร์เซ็นต์) ปิดที่ 11,671.51 จุด แนสแดค ลดลง 6.72 จุด (0.25 เปอร์เซ็นต์) ปิดที่ 2,703.17 จุด เอสแอนด์พี ลดลง 2.38 จุด (0.19 เปอร์เซ็นต์) ปิดที่ 1,271.47 จุด
ขณะที่ราคาน้ำมันขยับลงต่อเนื่องตามดอลลาร์ที่แข็งค่าขึ้น  สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกุมภาพันธ์ ลดลง 35 เซนต์ ปิดที่ 88.03 ดอลลาร์ต่อบาร์เรล หลังจากเมื่อวันพฤหัสบดี(6 ม.ค.) ปิดลบกว่า 2 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.19 ดอลลาร์ ปิดที่ 93.33 ดอลลาร์ต่อบาร์เรล